CELEX: 62016TA0290
Language: el
Date: 2018-12-13 00:00:00
Title: Υπόθεση T-290/16: Απόφαση του Γενικού Δικαστηρίου της 13ης Δεκεμβρίου 2018 — Fruits de Ponent κατά Επιτροπής «Εξωσυμβατική ευθύνη — Γεωργία — Αγορές των ροδάκινων και των νεκταρινιών — Διαταράξεις τις οποίες υπέστησαν κατά την περίοδο εμπορίας 2014 — Ρωσικό εμπάργκο — Προσωρινά έκτακτα μέτρα στήριξης των παραγωγών — Κατ’ εξουσιοδότηση κανονισμοί (ΕΕ) 913/2014 και 923/2014 — Κανόνες δικαίου με αντικείμενο την απονομή δικαιωμάτων στους ιδιώτες — Καθήκον επιμέλειας και αρχή της χρηστής διοικήσεως — Κατάφωρη παραβίαση — Αιτιώδης συνάφεια»

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/42
            
         
      Απόφαση του Γενικού Δικαστηρίου της 13ης Δεκεμβρίου 2018 — Fruits de Ponent κατά Επιτροπής
      (Υπόθεση T-290/16) (1)
      
      («Εξωσυμβατική ευθύνη - Γεωργία - Αγορές των ροδάκινων και των νεκταρινιών - Διαταράξεις τις οποίες υπέστησαν κατά την περίοδο εμπορίας 2014 - Ρωσικό εμπάργκο - Προσωρινά έκτακτα μέτρα στήριξης των παραγωγών - Κατ’ εξουσιοδότηση κανονισμοί (ΕΕ) 913/2014 και 923/2014 - Κανόνες δικαίου με αντικείμενο την απονομή δικαιωμάτων στους ιδιώτες - Καθήκον επιμέλειας και αρχή της χρηστής διοικήσεως - Κατάφωρη παραβίαση - Αιτιώδης συνάφεια»)
      (2019/C 82/47)
      Γλώσσα διαδικασίας: η ισπανική
      
         Διάδικοι
      
      
         Ενάγων: Fruits de Ponent, SCCL (Alcarràs, Ισπανία) (εκπρόσωποι: M. Roca Junyent, J. Mier Albert, R. Vallina Hoset και A. Sellés Marco, δικηγόροι)
      
         Εναγόμενη: Ευρωπαϊκή Επιτροπή (εκπρόσωποι: αρχικώς I. Galindo Martín και K. Skelly, εν συνεχεία I. Galindo Martín)
      
         Αντικείμενο
      
      Αγωγή βάσει του άρθρου 268 ΣΛΕΕ με αίτημα την ανόρθωση ζημίας που υπέστησαν τρία μέλη του ενάγοντος λόγω πράξεων και παραλείψεων της Επιτροπής στο πλαίσιο της θεσπίσεως του κατ’ εξουσιοδότηση κανονισμού (ΕΕ) 913/2014 της Επιτροπής, της 21ης Αυγούστου 2014, σχετικά με τη θέσπιση προσωρινών έκτακτων μέτρων στήριξης για τους παραγωγούς ροδάκινων και νεκταρινιών (ΕΕ 2014, L 248, σ. 1) και του κατ’ εξουσιοδότηση κανονισμού (ΕΕ) 932/2014 της Επιτροπής, της 29ης Αυγούστου 2014, σχετικά με τη θέσπιση προσωρινών έκτακτων μέτρων στήριξης για τους παραγωγούς ορισμένων οπωροκηπευτικών και για την τροποποίηση του κατ’ εξουσιοδότηση κανονισμού (ΕΕ) αριθ. 913/2014 (ΕΕ 2014, L 259, σ. 2).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την αγωγή.
               
            
                  2)
               
               
                  Καταδικάζει τον Fruits de Ponent, SCCL στα δικαστικά έξοδα.
               
            
         (1)  EE C 270 της 25.7.2016.